*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*126. számú előterjesztés*

Bátaszék Város Önkormányzat Képviselő-testületének 2024. július 3-án

0730 órakor megtartandó RENDKÍVÜLI ülésére

*Számvevőségi épület felújításának II. ütemének pótmunkáihoz forrás biztosítására*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** dr. Firle-Paksi Anna aljegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  - |

**Tisztelt Képviselő-testület!**

A Nemzeti Kulturális Alap Örökségvédelem Kollégiuma vissza nem térítendő támogatás nyújtott a Számvevőség épülete felújítása II. ütemére.

1. A pályázat benyújtásakor csatolt költségvetések módosítása vált szükségessé, mert az Építésügyi és Örökségvédelmi Főosztály szakvélemények elkészíttetését írta elő. Az Önkormányzat a pályázat benyújtását követően elkészített szakvélemények alapján módosította a költségvetési tételeket. A költségvetésekben a jelölt tételek a pályázat beadásakor nem szerepeltek, míg más tételek módosításra kerültek.

A dokumentumok alapján kértük a módosítások tudomásul vételét, mely módosítások kedvezőbb műszaki, szakmai megoldás megvalósulását segítik elő.

Az NKA tájékoztatta az Önkormányzatot, hogy a kérelmet az Örökségvédelem Kollégiuma bírálja el, annak elfogadása nem automatikus.

A benyújtott műszaki-szakmai módosítási kérelmet és a kapcsolódó dokumentációt az Örökségvédelem Kollégiuma műemlékek támogatását koordináló szakértői áttekintették, és az alábbi kiegészítéseket kérik megküldeni:

- a festett felületeket érintő festő-restaurátori kutatási dokumentációt.


A festett felületeket érintő festő-restaurátori kutatás elvégzésre került. A szakértő megállapította, hogy

* A közlekedőben és a 3. számú kiállítótérben nincs műemléki értékű festés, itt technológiai megkötés nélkül elvégezhető a falak kifestése.
* A középső 2. és 4. számú kiállítótérben a kordokumentum értékű díszítőfestésről csak a felső rétegek távolíthatóak el, hogy a fennmaradó réteg(ek) megvédjék a dekorfestést.
* A EM/4-es szoba déli falának megőrzésére a legbiztosabb és hosszútávon legcélravezetőbb védelmet a gipszkartonnal való eltakarás jelentené. A párnafák felcsavarozása még mindig kevesebb kárt okoz, mint a jelenlegi felújítást követő, esetleges későbbi átfestések alkalmával felhasználásra kerülő mélyalapozók. (Természetesen legideálisabb a feltárás és restaurálás lenne.)

Másik módja a levédésnek a leragasztás-glettelés védőanyag ("nem szövött textília") beiktatásával.

Ez utóbbi munkára küldte meg árajánlatát a kivitelező 159 419,-Forint összeggel.

1. A II. ütemben a villamoshálózat tervdokumentációjának költségvetése nem tartalmazta a LED-es világító testeket. Illetve az EM9. helyiség elektromos hálózat felújítási munkáit. Azonban a bontási és hálózat építési munkák ideje alatt kiderült, hogy a helyiségek meglévő hálózata kapcsolódik egymáshoz. Az EM9 helyiség hálózata nem szabványos, így nem köthető össze az új hálózattal. E helyiséget is használatba kerül a kiállítás berendezésekor.



A költségvetésben az elmaradó munkák is szerepeltetésre kerültek, melyek csökkentik az ajánlati árat.

E munkára küldte meg árajánlatát a kivitelező 989 881,-Forint összeggel.

Az önkormányzat 2024. évi költségvetése általános tartalék kerete terhére javasoljuk 1 149 300,-Forint összegű forrást biztosítani.

**H a t á r o z a t i j a v a s l a t :**

**Számvevőségi épület felújításának II. ütemének pótmunkáihoz forrás biztosítására**

Bátaszék Város Önkormányzata Képviselő-testülete,

1. az EM/4-es szoba déli falának felület megőrzési, II. ütemben a LED-es világító testek kiépítési, az EM9. helyiség elektromos hálózat felújítási munkáinak elvégzésével az SZ+C Stúdió Kft.-t bízza meg;
2. a feladat ellátásához bruttó 1 149 300,- Ft összeget biztosít az önkormányzat 2024. évi költségvetésének általános tartaléka terhére;
3. felhatalmazza a város polgármesterét a vállalkozási szerződés aláírására.

*Határidő:* 2024. július 15.

*Felelős:* Dr. Bozsolik Róbert polgármester

(szerződés aláírásáért)

*Határozatról értesül*: SZ+C Stúdió Kft.

Bátaszéki KÖH városüz. iroda

Bátaszéki KÖH pénzügyi iroda

irattár